Не так даўно адбыўся суд на чале з суддзёю А. А. Пракапчуком пры ўдзеле дзяржаўнага абвінаваўцы старшага памочніка пракурора Харашуна Д. М. Жанчына нахабным спосабам падманула састарэлую жыхарку в. Радчыцк, 1929 года нараджэння. Зайшоўшы ў дом, яна назвалася работнікам “Белпошты” і паведаміла бабулі, што хутка паднімуць пенсію. А таксама сказала, што ў паштовым аддзяленні для старых людзей размеркавалі цёплыя коўдры. Потым паклікала некага са словамі: “Нясі!”. Прыйшла дзяўчынка гадоў шасці-сямі і прынесла пакет. З яго абвінавачваемая выняла коўдру і кінула на канапу. Бабуля спытала, ці бясплатна, на што зладзейка сказала цану – 2 млн 800 рублёў. Старая прынесла патрэбную суму.